CELEX: 62011TN0427
Language: sk
Date: 2011-08-05 00:00:00
Title: Vec T-427/11: Žaloba podaná 5. augusta 2011 — Laboratoire Bioderma/ÚHVT — Cabinet Continental (BIODERMA)

8.10.2011   
            
            
               SK
            
            
               Úradný vestník Európskej únie
            
            
               C 298/21
            
         Žaloba podaná 5. augusta 2011 — Laboratoire Bioderma/ÚHVT — Cabinet Continental (BIODERMA)
   (Vec T-427/11)
   2011/C 298/40
   Jazyk, v ktorom bola podaná žaloba: francúzština
   
      Účastníci konania
   
   
      Žalobkyňa: Laboratoire Bioderma (Lyon, Francúzsko) (v zastúpení: A. Teston, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Cabinet Continental (Paríž, Francúzsko
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie odvolacieho senátu ÚHVT z 28. februára 2011,
            
         
               —
            
            
               zamietol návrh na vyhlásenie neplatnosti zapísanej ochrannej známky podaný spoločnosťou Cabinet Continental,
            
         
               —
            
            
               zaviazal ÚHVT a/alebo žiadateľa o vyhlásenie neplatnosti na náhradu trov konania, ktoré vzniknú žalobkyni v konaní o predmetnej žalobe,
            
         
               —
            
            
               zaviazal žiadateľa o vyhlásenie neplatnosti na náhradu trov konania vzniknutých žalobkyni v konaní pred výmazovým oddelením a odvolacím senátom.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „BIODERMA“ pre tovary a služby zaradené v triedach 3, 5 a 44 — ochranná známka Spoločenstva č. 3 136 892.
   
      Majiteľ ochrannej známky Spoločenstva: Laboratoire Bioderma.
   
      Účastník, ktorý sa domáha vyhlásenia neplatnosti: Cabinet Continental.
   
      Odôvodnenie návrhu na vyhlásenie neplatnosti: návrh na vyhlásenie neplatnosti bol podaný na základe článku 52 ods. 1 písm. a) a článku 7 ods. 1 písm. b), c) a d) nariadenia č. 207/2009.
   
      Rozhodnutie výmazového oddelenia: zamietnutie návrhu na vyhlásenie neplatnosti.
   
      Rozhodnutie odvolacieho senátu: zrušenie rozhodnutia výmazového oddelenia a vyhlásenie neplatnosti ochrannej známky Spoločenstva č. 3 136 892.
   
      Dôvody žaloby: porušenie článku 7 ods. 1 písm. b) a c) a článku 75 nariadenia č. 207/2009 v rozsahu, v akom sa nesprávne posúdilo okrem iného označenie dotknutej ochrannej známky v gréckom jazyku a vnímanie tejto ochrannej známky gréckou verejnosťou.